ગુજરાતના મુખ્યમંત્રી તરીકે સળંગ 11 વર્ષ શાસન કરવાનો રેકોર્ડ રચનારા નરેન્દ્ર મોદીએ ઈન્ડિયા ટુડેના મેનેજિંગ એડિટર એસ.પ્રસન્નરાજન સાથે કરેલી વાતચીતમાં આ મુદ્દો મૂક્યો હતો. તેમણે જણાવ્યું કે "ઈતિહાસ સાક્ષી છે કે નહેરૂ અને ગાંધી પરિવારને ગુજરાતના નેતાઓ કાયમથી પસંદ નથી આવ્યા. આ પરિવાર સરદાર પટેલ સાથે ખરાબ રીતે વર્ત્યો, મોરારજી દેસાઈ સાથે ખરાબ રીતે વર્ત્યો, હવે મારો વારો છે, અને હું તેમના નિશાન પર છું."